ความผิดในทางอาญาและการรับโทษตามกฎหมายมีลักษณะอย่างไร
ผู้กระทำต้องมีการกระทำที่ครบองค์ประกอบภายนอกของความผิด และมีเจตนาที่จะกระทำความผิดด้วย  ดังนั้น หากผู้กระทำได้กระทำการอย่างใดอย่างหนึ่งอย่างใดลงไปโดยที่ผู้กระทำไม่รู้ว่าการกระทำดังกล่าวของตนนั้นเป็นความผิด เช่นนี้ก็จะถือว่าผู้กระประสงค์ต่อผลหรือย่อมเล็งเห็นผลของการกระทำนั้นมิได้ ดังที่ปรากฏไว้ในประมวลกฎหมายอาญามาตรา 59 วรรคสาม ได้บัญญัติไว้ว่า “หากผู้กระทำมิได้รู้ถึงข้อเท็จจริงอันเป็นองค์ประกอบความผิด จะถือว่า ผู้กระทำประสงค์ต่อผลหรือย่อมเล็งเห็นผลของการกระทำนั้นมิได้”  
ในประมวลกฎหมายอาญามาตรา 59 วรรคสามระบุ  “องค์ประกอบภายนอก” ของความผิดอาญาแต่ละฐาน สามารถแบ่งแยกออกมาได้โดยอาศัยหลักเกณฑ์ดังต่อไปนี้  
1. ผู้กระทำความผิด
2. ลักษณะในการกระทำความผิด
3. วัตถุเเห่งการกระทำความผิด
ซึ่งหากขาดหลักเกณฑ์ข้อใดข้อหนึ่งไป ถือได้ว่าเป็นการกระทำอันถือได้ว่าขาดองค์ประกอบความผิดภายนอกหรือไม่รู้ข้อเท็จจริงอันเป็นองค์ประกอบความผิดนั่นเอง เช่น ความผิดฐานฆ่าผู้อื่น ตามประมวลกฎหมายมาตรา 288 สามารถแยกองค์ประกอบความผิดได้ดังนี้
1. ผู้กระทำความผิด = ผู้ใด หรือ ใครก็ได้ ที่ไม่ใช่ นิติบุคคล
2. ลักษณะในการกระทำความผิด = ฆ่า คำว่า “ฆ่า”ในที่นี้หมายถึง เป็นการทำให้ผู้อื่นตาย ไม่ว่าจะด้วยวิธีใด ๆ
3. วัตถุแห่งการกระทำความผิด = ผู้อื่น คำว่าผู้อื่นในที่นี้ หมายถึง บุคคลอื่นทั่วไป ซึ่งมีสภาพเป็นบุคคล ไม่รวมถึงนิติบุคคล หรือหากเป็นการฆ่าตัวตาย หรือ ฆ่าสัตว์ตาย ก็ถือได้ว่าขาดองค์ประกอบความตามมาตรา 288 นี้
ความรู้พื้นฐานกฏหมาย,ประมวลกฎหมายอาญา,คำพิพากษาศาลฎีกา